Vineri seară, de la ora 20.00, au loc meciurile decisive din ultima etapă a sezonului regulat, în care se vor decide ultimele două calificate în play-off.
Astfel, Farul, U Cluj, Sepsi, Hermannstadt și UTA se vor confrunta indirect, între ele fiind o diferență de doar două puncte.
"Oracolul din Bălcești" Dumitru Dragomir a prefațat aceste meciuri, pronosticul său fiind că Sepsi și U Cluj se vor califica în play-off, ceea ce înseamnă că echipa clasată acum pe locul 5, Farul lui Gică Hagi, va pierde la Botoșani, constănțenii având nevoie de o remiză pentru a intra în play-off.
"U Cluj stă la Crystal Palace (n.r.- hotelul lui Dumitru Dragomir), știu că cine stă la noi nu pierde.
Părerea mea este că Petrolul va pierde acasă, iar Sepsi are conducători buni. Petrolului îi este foame rău de tot, înțelegeți ce vreți că sunteți majori. Poate să câștige Sepsi pentru că Petrolul stă rău financiar și au probleme în general.
Cele mai mari șanse de calificare le are Sepsi. Dinamo și Botoșani și-au revenit puțin, dar și-au revenit când se termină campionatul.
Sepsi și U Cluj cred că se califică, să vedem dacă îmi iese", a declarat Dumitru Dragomir, conform Fanatik.ro.
Meciurile decisive pentru calificarea în play-off:
FC Botoșani - Farul (42 de puncte)
FC Voluntari - U Cluj (41)
Dinamo - UTA (40)
Petrolul - Sepsi (40)
CFR Cluj - Hermannstadt (40)